open-index/open-wikipedia-markdown huggingface dataset:
Միշլին Օստերմայեր

**Միշլին Օստերմայեր** (, ), ֆրանսիացի թեթևատլետ, օլիմպիական խաղերի կրկնակի չեմպիոն, դաշնակահարուհի։

## Կենսագրություն
Օստերմեյերը ծնվել է 1922 թվականի դեկտեմբերի 23-ին Ֆրանսիայի հյուսիսում գտնվող Բերկ կոմունայում։  14 տարեկանում ընդունվել Է Փարիզի կոնսերվատորիան։ Երկրորդ համաշխարհային պատերազմի սկսվելուց հետո Օստերմեյերը մեկնել է Թունիս։ Այնտեղ նա սկսել է զբաղվել թեթև ատլետիկայով, հանդես է եկել տեղի և միջազգային մրցումներում։ Պատերազմից հետո Միշլենը վերադարձել է կոնսերվատորիա, երաժշտությամբ զբաղվելը համատեղել է սպորտի հետ։ Օսլոյում կայացած 1946 թվականի Եվրոպայի առաջնությունում նա դարձել է արծաթե մեդալակիր։ Լոնդոնի 1948 թվականի ամառային Օլիմպիական խաղերի մեկնարկից երեք ամիս առաջ Օստերմայերը բարձր գնահատականներով ավարտել է կոնսերվատորիան։
220px|մինի|слева|1948 թվականի օլիմպիական խաղերի ժամանակ՝ սկավառակ նետելուց
1948 թվականի Օլիմպիական խաղերում Օստերմեյերը հանդես է եկել միանգամից երեք մարզաձևերում և նվաճել երկու ոսկե և մեկ բրոնզե մեդալ։

Ազգային մրցումներում Օստերմեյերը հաղթել է վեց տարբեր մարզաձևում, այդ թվում բազմամարտում։ Եվրոպայի 1950 թվականի առաջնությունում նա դարձել է բրոնզե մեդալակիր։ 1950-ականների սկզբին Միշլինը որոշում է կայացրել ավարտել ելույթները։ Առաջին հերթին, նա չդիմացավ միջազգային մրցումներում խորհրդային մարզիկների հետ մրցակցությանը, երկրորդ հերթին՝ նրա մեջքի շրջանում ցավեր են սկսվել։

Սպորտից հեռանալուց հետո Օստերմեյերն իրեն լիովին նվիրել է երաժշտությանը։ Նա 15 տարի շրջել է Եվրոպայում, Հյուսիսային Աֆրիկայում և Մերձավոր Արևելքում։  1980-ականների սկզբին զբաղվել է մանկավարժական գործունեությամբ։ Վերջնականապես թոշակի է անցել Օստերմեյերը 1990-ականներին, հաճախ համերգներ է տվել և մասնակցել ֆրանսիացի նշանավոր մարզիկների մեծարման միջոցառումներին։

Միշլին Օստերմեյերը մահացել է 2001 թվականի հոկտեմբերի 17-ին Ռուանում, երկարատև հիվանդությունից հետո։

## Ծանոթագրություններ

## Արտաքին հղումներ
*
Լեդի Ռայ

**Լեդի Ռայ** (, ), հին եգիպտացի կին, որը եղել է թագուհի Ահմոս-Նեֆերտարիի (մ․թ․ա․ 1562–1495 ) դայակը։ Մումիացված մնացորդները հայտնաբերվել են 1881 թվականին Թեբեում գտնվող  DB320 դամբարանում։ Հաշվարկվել է, որ նա եղել է մոտավորապես 30 – 40 տարեկան և մահացել է մոտավորապես մ․թ․ա․ 1530 թվականին։ Մումիան պատանազերծել է Գրաֆթոն Էլիոթ Սմիթը 1909 թվականին։ Նա առանձնացրել է այս մումիան որպես «18-րդ արքայատոհմի սկզբներից կամ գուցե նույնիսկ ցանկացած ժամանակաշրջանից մեզ հասած զմռսման ամենակատարյալ օրինակ»։ Ավելի ուշ նա նրան բնութագրել է որպես «գոյություն ունեցող իգական սեռի մումիաների մեջ ոչ այնքան վատը» և նկարագրել որպես «բարակ, նրբագեղ կազմվածքով կին», որն ունեցել է 1․5 մ․ հասակ ու փոքր, «մանկական» ձեռքեր։ Լեդի Ռայի մումիան այժմ գտնվում է Կահիրեի եգիպտական թանգարանում։

2009 թվականին համակարգչային շերտագրությամբ կատարված սկանի միջոցով բժշկական թիմը պարզել է, որ լեդի Ռայն ունեցել է ախտահարված աորտայի աղեղ․ հայտնի ամենահին մումիան է աթերոսկլերոզի նշաններով։

Ահմոս-Նեֆերտարիի հորաքույր, տասնյոթերորդ արքայատոհմի թագուհի և արքայադուստր Ահմոս-Ինհապիի մումիան հայտնաբերվել է լեդի Ռայի երկրորդ դագաղի մեջ։

## Ծանոթագրություններ

Կատեգորիա:Թագավորներ
Կատեգորիա:Հին եգիպտացիներ
Մանկական Եվրատեսիլ 2021 երգի մրցույթ

**Մանկական Եվրատեսիլ երգի մրցույթ 2021**-ը  ամենամյա Մանկական Եվրատեսիլ երգի մրցույթի 19-րդ հրատարակությունն է, որը կազմակերպվել է Ֆրանսիայի հեռուստաալիք եւ Եվրոպական հեռարձակողների միության (EBU) կողմից։ Մրցույթն անցկացվել է 2021 թվականի դեկտեմբերի 19-ին Ֆրանսիայի La Seine Musicale-ում, Փարիզում, 2020 մրցույթում երկրի հաղթանակից հետո «J'imagine» երգով, որը կատարել է Վալենտինան։ Սա առաջին անգամն էր, որ մրցույթն անցկացվում է Ֆրանսիայում, ինչպես նաև Եվրատեսիլի առաջին  միջոցառումն էր, որը տեղի էր ունենում երկրում «Պատանի պարողների Եվրատեսիլ» 1999 թվականից ի վեր Լիոնում և առաջինը, որն անցկացվում էր Փարիզում «Պատանի պարողների Եվրատեսիլ 1989»-ից հետո։

Մրցույթին մասնակցել է 19 երկիր, որոնցից Ալբանիան, Հայաստանը, Իռլանդիան, Իտալիան, Հյուսիսային Մակեդոնիան և Պորտուգալիան վերադարձել են նախորդ մրցույթից բացակայելուց հետո, իսկ Ադրբեջանն ու Բուլղարիան վերադարձել են համապատասխանաբար երկու և չորս տարվա բացակայությունից հետո։ Տասնինը  թողարկումներից առաջին անգամ Բելառուսը չի մասնակցել, քանի որ երկրի հեռարձակողը երեք տարով կասեցված է EBU-ից։

Հայաստանից Մալենան հաղթեց մրցույթը իր «Քամի քամի» երգով։ Սա Հայաստանի երկրորդ հաղթանակն էր մրցույթում, 2010 թվականի հաղթանակից հետո։ Լեհաստանը, հյուրընկալող երկիր Ֆրանսիան, Վրաստանն ու Ադրբեջանը լրացնում էին առաջատար հնգյակը։ 
2020 թվականի դեկտեմբերի 9-ին հայտարարվեց, որ մրցույթը նախատեսված է անցկացնել Ֆրանսիայում 2021 թվականին։ Այն հյուրընկալվել է Փարիզում La Seine Musicale-ում, 6000 նստատեղ ունեցող համերգասրահում, որը գտնվում է Իլ Սեգենում։ Մրցույթն անցկացվել է 19դեկտեմբեր, որը մրցույթի երբևէ եղած ամենաուշ  ժամկետն է։ Վերջին անգամ այն անցկացվել է 2012 դեկտեմբերին։

## Ծանոթագրություններ

Կատեգորիա:Մանկական Եվրատեսիլ երգի մրցույթն ըստ տարեթվի
Լատիններ

thumb|200px|right|Իտալիայի Ք.ա. 550 թվականի մեր թվականությունից առաջ լեզվաբանական քարտեզ:
Ուշադրություն դարձնել լատիններով բնակեցված ոչ մեծ շրջանին

**Լատիններ** (), իտալիկ ժողովուրդներ, որոնց լեզուները լատիներենն է։ Լեզու, որը մոտ ազգակցություն ունի ֆալիկյան, սիկուլյան լեզուների հետ և ավելի հեռացած է սաբինյան, ումբրյա և օկսկյան լեզուներից։

Լատինները հիմք են հանդիսացել հռոմեական ժողովրդի և հռոմեալեզու ժողովրդի ձևավորման համար հռոմեականացման ժամանակաշրջանում։ Բնակության պատմական մարզը Լացիումն է՝ հնագիտական լացիումական մշակույթով։

## Ժողովրդագրություն
Ենթադրվում էր, որ Լացիի անունը գալիս է լատիներեն Լաթուս բառից (լայն, ընդարձակ)՝ դրանով իսկ ցույց տալով տարածաշրջանի հարթավայրը (ի տարբերություն հիմնականում լեռնային Ապենինյան թերակղզու)։ Եթե դա ճիշտ է, ապա լատիներենը սկզբում նշանակում էր «դաշտի մարդիկ» 
:

## Ծագում
[thumb|200px|Ժողովուրդների Հնդեվրոպական ծագումը [միգրացիայի հիմնական սցենարը մ. թ. ա. 4000-1000 թթ. ժամանակահատվածում է եղել, որը հայտնի է որպես բարդ վարկած: Այս սցենարի համաձայն՝ հնդեվրոպական ժողովուրդները նախածննդից գաղթել են Ուկրաինայի և Ռուսաստանի հարավային տափաստաններ (մանուշակագույն գոտի)։ Կարմիր գոտի-տարածաշրջան մ. թ. ա. 2500 թվական, նարնջագույն գոտի-մ. թ. ա. 1000 թվական]]

Լատիներենը պատկանում է հնդեվրոպական մի խումբ ցեղերին, պայմանականորեն հայտնի են որպես իտալական ցեղեր, որոնք բնակեցված են կենտրոնական և հարավային Իտալիայում Երկաթի դարում (մոտ 900 մ.թ. ա.): Առավել տարածված վարկածը այն է, որ նախնիները, ովքեր ձևավորվել են ավելի ուշ որպես իտալական ցեղեր, գաղթել են Ապենինյան թերակղզի Իտալիայի բրոնզե դարում (1800-900 )։
Միգրացիայի ամենահավանական երթուղին եղել է Բալկանյան թերակղզուց Ադրիատիկ ափի երկայնքով։

## Լեզու
Ցեղը խոսում էր լատիներեն լեզվով, որը մտնում է Իտալիայի լեզուների արևմտյան ճյուղի մեջ, իր հերթին նաև լեզուների հնդեվրոպական ընտանիքի ճյուղերի մեջ։ Լատինական լեզվով պահպանված ամենահին գրությունը փորագրված է Լեփիս Նիգեր («Սև Քար») վրա, որը 1899 թվականին հայտնաբերել է հնագետ Ջակոմո Բոնին Հյուսիսի և Քուրիի Սեպտիմիայի Հաղթական կամարի միջև։ Քարե սալերի տակ հայտնաբերվել է մ. թ. ա. մոտ 600 թ. թվագրվող քարի վրա պահպանված հնագույն լատիներեն արձանագրություններով պատ։ Գրությունն արվել է հնացած լատիներենի պարզունակ ձևի վրա։

## Պալեոգենետիկա
2019 թվականի նոյեմբերին Science ամսագրում հրապարակված գենետիկական հետազոտության ընթացքում ուսումնասիրվել են Լատինական վեց տղամարդկանց մնացորդները, որոնք Հռոմից ոչ հեռու թաղված են մ.թ. ա. 900-200 թվականներին։ Այս հետազոտված առանձնյակները տարբերվում էին Իտալիայի նախորդ պոպուլյացիաներից՝ տափաստանային գենետիկայի մոտ 35%-ի առկայությամբ։ Լատինական թաղամասերում հայտնաբերված վեց մարդկանցից երկուսը խառը ծագում ունեն երկաթի դարի տեղական բնակչությունից և Արևելյան միջերկրածովյան բնակչությունից։ Համեմատելով ժամանակակից բնակչության հետ՝ վեցից չորսը ամենամոտն էին հյուսիսային և Կենտրոնական իտալացիներին, նաև իսպանացիներին, իսկ մյուս երկուսը ամենամոտն էին Հարավային իտալացիներին։ Ընդհանուր առմամբ, Իտալիայի լատին, էտրուսկ և նախորդ պրոտովիլանովյան բնակչության միջև գենետիկ տարբերակումը աննշան է եղել։

## Ծանոթագրություններ

## Արտաքին հղումներ
* *Лукьянов А.* Древнейшая история Италии. 2013.
* *Лукьянов А.* Италия и ранний Рим. 2014.

Կատեգորիա:Հին Իտալիայի ազգեր
Լինկուվա

**Լինկուվա** (), քաղաք Լիտվայի հյուսիս-արևմուտքում։ Շյաուլյայում գտնվող Պակրուոյ շրջանի Լինկուվա ստարոստվայի վարչական կենտրոնը։

## Աշխարհագրություն
Գտնվում է Պակրուոյիսից 18 կմ հեռավորության վրա։ Քաղաքից 6 կմ հեռավորության վրա սկիզբ է առնում Բերժտալիս () գետը։

## Պատմություն
Առաջին անգամ հիշատակվել է 1371 թվականին։ Հայտնի է 16-րդ դարից։ Լինկուվայի առաջին կաթոլիկ կոստյոլը կառուցվել է 1593 թվականին։ Լեհաստանի բաժանման ժամանակ անցել է Ռուսական կայսրությանը։ Առաջին համաշխարհային պատերազմի ժամանակ՝ 1915 թվականի ամառվանից,  օկուպացվել է գերմանական բանակի կողմից։ 1915-1916 թվականներին գերմանական բանակի կողմից կառուցվել է Շյաուլյայ-Պասլավիս նեղ երկաթուղային ճանապարհը (փակվել է 1996 թվականին)։ Մինչև 1917 թվականը կրել է Լինկովո անունը։ 1937 թվականին բացվել է գրադարան։ Պատերազմի ավարտից հետո՝ մինչև 1940 թվականը, եղել է Լիտվայի կազմում։

1940-1991 թվականներին եղել է Լիտվական ԽՍՀ-ի կազմում։ 1941 թվականի ամռանը՝ Երկրորդ համաշխարհային պատերազմի ժամանակ, գրավվել է գերմանական բանակի կողմից։ Ազատագրվել է 1944 թվականին։ Քաղաք է 1950 թվականից։ Եղել է Լինկուվա շրջանի վարչական կենտրոնը, որը վերացվել է 1959 թվականի դեկտեմբերի 7-ին։

1991 թվականից Լիտվայի կազմում է։ 1993 թվականից եղել է Լինկուվա ստարոստվայի վարչական կենտրոնը։ 1995 թվականի մարտի 17-ին հաստատվել է քաղաքի զինանշանը (զինանշանի նկարի հեղինակ՝ Յուոզաս Գալկուս (Juozas Galkus))։

## Քաղաքի զինանշան
Զինանշանի վրա պատկերված է տեղական եկեղեցին։ Երեքնուկները խորհրդանշում են գյուղատնտեսությունը, իսկ փայտամածը՝ գետին բնորոշ ոլորանը։

## Տնտեսություն
Խորհրդային տարիներին քաղաքում սկիզբ է դրվել պանրի արտադրությանը։

## Բնակչություն

## Տեսարժան վայրեր
* Սուրբ Աստվածածնի կոստյոլ (St. Virgin Mary Škaplierinės), որը կառուցվել է 1593 թվականին, իսկ հրդեհից հետո վերանորոգվել է 1745 թվականին
* Կարմելիտների վանք, որը կառուցվել է 1773 թվականին
* 1799 թվականի մատուռ
* Սինագոգ, որը կառուցվել է 1890 թվականին
* Առաջին համաշխարհային պատերազմի զոհերի գերեզմանոց
* Քանդակների այգի, որը բացվել է 2004 թվականին
* Դպրոցի պատմության թանգարան

## Հայտնի բնակիչներ
* Յոնաս Բուչաս (Jonas Bučas)՝ լիտվացի տնտեսագետ, տնտեսագիտության դոկտոր, Վիլնյուսի համալսարանի ռեկտոր (1948-1956) և Լիտվայի ԽՍՀ Գիտությունների ակադեմիայի թղթակից անդամ (1946)
* Վլադաս Գարաստաս (Vladas Garastas)՝ լիտվացի հայտնի բասկետբոլի մարզիչ

## Ծանոթագրություններ

## Արտաքին հղումներ
*Շրջանային վարչության կայք 
* 

Կատեգորիա:Բնակավայրեր այբբենական կարգով
Կատեգորիա:Լիտվայի քաղաքներ
Դոմոկոս

**Դոմոկոս** (), փոքր քաղաք Հունաստանում։ Կենտրոնական Հունաստան պերիֆերիայի նույնանուն համայնքի վարչական կենտրոնը։ Գտնվում է ծովի մակարդակից 560 մետր բարձրության վրա, Լամիա քաղաքից 36 կմ հյուսիս-արևմուտք։ Մակերեսը 26,403 կմ² է։ Ըստ 2011 թվականի վիճակագրության՝ բնակչության թիվը 1531 մարդ է։

Քաղաքից 5 կմ հեռավորության վրա գտնվում է երկաթուղային կայանը։

Դոմոկոսին մոտ գտնվում է առանձնապես խիստ ռեժիմի բանտը։

## Պատմություն
Դոմոկոսը գտնվում է Ֆավմակի հին քաղաքի տեղում (Տավմակի՝ )։ Ըստ Ստրաբոնի՝ այն ենթակա է եղել Աքիլլեսին։ Հին քաղաքը անունը ստացել է ճամփորդի առջև բացվող հրաշալի տեսարանից։ Քաղաքը գտնվում էր դժվարհասանելի վայրում, փռված էր հովիտների վրա և հսկում էր նրանով անցնող ճանապարհները, որոնք միացնում էին Թեսալիան և Հարավային Հունաստանը։ Ակրոպոլիսը գտնվում էր ծովի մակարդակից 616 մ բարձրության վրա և պաշտպանված էր ամուր պատով։ Ակրոպոլիսն ու քաղաքը շրջապատված էին երկրորդ պատով։ Ամրությունը թվագրվում էր մ․թ․ա 4-3-րդ դարերով։ Մ․թ․ա․ 230 թվականին քաղաքը դարձել է Էտոլիական միության անդամ և սկսել է անկում ապրել։ Մ․թ․ա․ մոտ 199 թվականին Ֆիլիպ V Մակեդոնացին չի կարողացել նվաճել քաղաքը։ Մ․թ․ա․ 191 թվականին Հռոմեա-սելևկյան պատերազմի ընթացքում քաղաքը  նվաճել են հռոմեացիները, որոնց գլխովորում էր Մանիուս Ացիլիուսը։ Մ․թ․ա․ 189 թվականին քաղաքը հռչակվել է ազատ։

Քրիստոնեության տարիներին Ֆիվմակին եղել է եկեղեցական կաֆեդրա։ Միջին դարերում ակրոպոլիսի ավերակների վրա կառուցել են ֆրանկական ամրոց, որի փլատակները պահպանվել են մինչ օրս։ Կիկլոպյան ամրոցը պահպանվել է արևմտյան մասում։

Եղել է Եվրոսինե կայսրուհուն՝ Ալեքսեյ III-ի կնոջը, պատկանող քաղաքներից մեկը։ Խաչակրաց չորրորդ արշավանքի արդյունքում 1204 թվականին Կոստանդնուպոլսի գրավումից հետո քաղաքը հայտնվել է Բոնիֆացիա Մոնֆերատցու իշխանության ներքո։ 1393 թվականի վերջին Ֆարսալայի հետ օկուպացվել է թուրք սուլթան Բայազիդ I-ի զորքերի կողմից։

1881 թվականի Կոստանդնուպոլսի կոնվենցիայով օգոստոսի 6-ին քաղաքը հանձնվել է Հունաստանին։

## Բնակչություն

## Ծանոթագրություններ

Կատեգորիա:Հունաստանի բնակավայրեր
Կատեգորիա:Հունաստանի քաղաքներ
Ալիմինուզա

**Ալիմինուզա** (, ), համայնք Իտալիայում՝ Սիցիլիա կղզում (Պալերմոյի մարզ)։ Զբաղեցնում է 13,71 կմ2 տարածք։ Բնակչության թվաքանակը 2011 թվականի տվյալներով եղել է 1 291, 2017 թվականի տվյալներով՝ 1.192: Բնակչության խտությունը կազմում է 103 մարդ/կմ²։ Բնակավայրի հովանավոր սրբերն են սբ. Աննան (տոնը՝ հուլիսի 26-ին) և սբ. Կալոգեր Սիցիլիացին (տոնը՝ հունիսի 18-ին)։

Ալիմինուզան սահմանակցում է Կակամո, Չերդա, Մոնտեմաջորե Բելսիտո, Շարա, Սկլաֆանի Բանյի համայնքներին։ Մտնում է Պալերմո մետրոպոլիտենային քաղաքի կազմի մեջ։ Ընկած է երկրի մայրաքաղաք Հռոմից մոտավորապես 470, մարզկենտրոն Պալերմոյից 50 կիլոմետր հեռավորության վրա։

## Ծանոթագրություններ

## Արտաքին հղումներ
* Ալիմինուզայի մասին (իտալերեն)

Կատեգորիա:Իտալիայի բնակավայրեր
Կատեգորիա:Իտալիայի համայնքներ
Կատեգորիա:Պալերմո գավառի բնակավայրեր
Կատեգորիա:Սիցիլիայի բնակավայրեր
Կապանդրիտիոն

**Կապանդրիտիոն** (), նաև **Կապանդրիտի** (), փոքրիկ քաղաք Հունաստանում։ Վարչականորենն առնչվում է Ապրոպոս համայնքին Արևելյան Ատտիկայի ծայրամասային միավորին։ Գտնվում է ծովից 367 մետր բարձրության վրա՝ Պարնիս լեռան արևելյան լանջերին՝ Աֆիդնեից հյուսիս-արևելք և Մարաթոն գետից հյուսիս, Աթենքից 32 կմ հեռավորությամբ։ Ըստ 2011 թվականի վիճակագրության՝ բնակչության թիվը 3359 է։

## Անվանում
Կապանդրիտի անվան ծագման բազմաթիվ վարկածներ կան։ Դրանցից մեկն այն է, որ այն առաջացել է արվանական կուրսի անունից (), նաև և ըստ այլ վկայությունների՝ նրա անունը վերագրվում է այս տարածքում ապրած բյուզանդական հրամանատար Կապանդրիտին (XII դար)։ Կապանդրիտի անվան հայտնի մեկնաբանությունը բացատրում է անունը -ից, , քանի որ տարածքի ցուրտ կլիման պահանջում էր երեք թիկնոց տաքանալու համար ():

## Պատմություն
Կապանդրիտոնին մոտ գտնվում է հին քաղաք Աֆինդան։ Նախապատմական գտածոներ են հայտնաբերվել Կոտրոնի բլրի վրա։ Ըստ լեգենդի՝ Թեսևսը այստեղ է  բերում Գեղեցկուհի Ելենային, երբ իր ընկերոջ՝ Պարիս-ի օգնությամբ առևանգում է նրան Սպարտաից։
Հունաստանում Ֆրանկոկրատիայի ժամանակաշրջանում՝ 1380-1425 թվականներին, արվանացիները բնակություն են հաստատում այդ տարածքում, երբ սկսվում է Ատտիկայի բնակեցումը։ Նրանք ի սկզբանե թույլտվություն են ստանում Աթենքի Աչոլիի դուքսից  բնակություն հաստատելու Աթենքի շրջակայքում՝ ամրապնդելու համար քաղաքի պաշտպանությունը տարբեր արշավանքներից։ Արվանացիները ռազմատենչ զինվորներ էին և Աթենքի պաշտպաններ։ Հյուսիսային Ատտիկայում նրանք բնակավայր են հիմնում ներկայիս Կապանդրիտիոնի շրջակայքում, որտեղ կային ջրի աղբյուրներ, և զբաղվում են հողագործությամբ, հիմնականում՝ անասնապահությամբ.
Թուրքական օկուպացիայի ժամանակ Կապանդրիտիոնը տարածքի ամենահարուստ գյուղն էր (): Այդ ժամանակի փաստաթղթերի տվյալներով այնտեղ եղել է 400-600 բնակիչ։ Վարչական Կապանդրիտիոնը փաշալիկում Կարիստոս համայնք էր և պատկանում էր Լևադիայի ռազմագործողությանը։ Մազի բնակավայրերը (Այժմ Պոլիդենդրիոն և Սպատաձիկ) այն ժամանակ պատկանել են Կապանդրիտիոն համայնքին։ Թուրքերից ազատվելուց հետո համայնքը պատկանում էր Մարաթոն վարչական համայնքին (Նոմե Ատտիկա և Բեոտիա) մինչև 1912 թվականը, երբ այն անկախ համայնքի կողմից մինչև 1920 թվականը հայտարարվել է Պոլիդենդրիոն Մազի հետ միասին։ Այնուհետև Պոլիդենդրիոնը առանձնացվել է Կապանդրիտիոնից և դարձել համայնք։ Պեֆկոֆիտոնը Սպատաձիկի Կապանդրիտիոն համայնքում մնացել է մինչև 1968 թվականը, երբ այն միավորված էր Այոս-Ստեֆանոս համայնքի հետ։ Միկրոխորիոնը (Վելիաձիկի) միացվել է 1919 թվականին Կապանդրիտիոն համայնքին, որտեղ մինչ օրս գտնվում է։

## Ծանոթագրություններ

Կատեգորիա:Բնակավայրեր
Լանդստինգ

**Լանդստինգ**, (< դան. և շվեդ. Lands - երկիր և ting - ժողովուրդական հավաք)
# Պառլամենտի անվանում Ալանդյան կղզիներում։ 
# Մարզային ինքնավարության ներկայացուցչական մարմիններ Շվեդիայում։ 
# Մինչև 1953-ը պառլամենտի Վերին պալատի անվանումը Դանիայում։
Վուլկան (Ռումինիա)

**Վուլկան** (, նախկին անվանումը՝ *Jiu-Vaidei-Vulcan*), քաղաք և նույնանուն համայնքի կենտրոն Ռումինիայում՝ Հունեդոարա ժուդեցում (շրջանում), երկրի մայրաքաղաք Բուխարեստից 224, մերձակա խոշոր բնակավայրից՝ Կրայովա քաղաքից 124 կիլոմետր հեռավորության վրա։ Համայնքի կարգավիճակ է ստացել 2003 թվականի դեկտեմբերին։ Զբաղեցնում է 87,31 քառակուսի կիլոմետր տարածք։ Բնակչության թվաքանակը 2009 թվականի տվյալներով եղել է 28.478:

## Ստուգաբանություն
Բնակավայրը կոչվել է մերձակա լեռնանցքի անունով, որը միմյանց է կապում *Jiu Valley* հովիտն ու Օլտենիա մարզը։ Երկուսի անվանումների հիմքում էլ ընկած է սլավոնական «vlk» արմատը, որը նշանակում է «գայլ» («волк»):

## Պատմություն
1788 թվականին տարածքում հայտնաբերվել են ածխի հանքաշերտեր։ Դա տեղի է ունեցել հետևյալ կերպ. ավստրիացի գեներալ Լանդաուի զորքը թուրքերի հարձակումից պաշտպանելիս է եղել բնակավայրը։ Ճակատամարտին նախորդած գիշերը զինվորները խարույկ են արել, որը չեն կարողացել հանգցնել՝ տակից այրվող ածուխի պատճառով։ Գեներալի մտքով անմիջապես անցել է, որ որ կարող է առանց կռիվ տալու կանգնեցնել թուրքերին, և հրամայել է հնարավորինս շատ վայրերում ածխակույտեր կրակի տալ։ Թուրքերը, խարույկների բազմությունը տեսնելով, եզրակացրել են, թե ավստրիացիներն իրենց կարծածից շատ են և հեռացել են առանց մարտի բռնվելու։

1850 թվականին բրաշովցի Հոֆման եղբայրներն այստեղ բացել են առաջին ածխահանքը։

## Ժողովրդագրություն
2002 թվականի տվյալներով քաղաքի բնակչության թվաքանակը եղել է 29.740:

**Քաղաքի բնակչության ազգային կազմը.**

**Մայրենի լեզու են հայտարարել՝**

**Քաղաքի բնակչության կազմը ըստ դավանանքի.**

## Քույր քաղաքներ
Վուլկանը բարեկամական սերտ կապեր է հաստատել հետևյալ քաղաքի հետ.

*  Բոր (քաղաք)

## Պատկերասրահ


Ceas dacic.jpg|Քաղաքի հրապարակներից մեկը
Peştera Dracului.jpg|Դրակուլայի քարանձավում
Cascada Vulcan.jpg|Դրակուլայի քարանձավի մերձակայքում
Igreja Pequena do Vulcan.jpg|Փայտաշեն եկեղեցի քաղաքի կենտրոնում
Igreja Vulcan.jpg|Եկեղեցիներից մեկը
Biserica catolică Vulcan.jpg|Կաթոլիկական եկեղեցին


## Ծանոթագրություններ

## Արտաքին հղումներ
* Portal Valea Jiului
* Vulcan -  Valea Jiului
* REPORTAJ Orașul cenușiu al Hunedoarei, locul unde toate infracțiunile grave au devenit posibile, 3 februarie 2013, Daniel Guță, *Adevărul*
* Дані про місто Вулкан на сайті Ghidul Primăriilor

Կատեգորիա:Ռումինիայի քաղաքներ
Լապլասի ձևափոխություն

**Լապլասի ձևափոխություն**, ձևափոխություն, որը t(0 իրական փոփոխականի f(t) ֆունկցիային համապատասխանեցնում է p=\sigma+ir կոմպլեքս փոփոխականի F(p)=L(f)=\int\limits_0^\infty f(t)e^{-pt}\,dt ֆունկցիա։

Լապլասի ձևափոխություն է կոչվում նաև F(p) ֆունկցիան։ Որոշ պայմանների դեպքում Լապլասի ձևափոխությունը հնարավոր է շրջել, այսինքն՝ գտնել այնպիսի L^{-1} օպերատոր, որ f(t)= L^{-1}(F(p)):
Լապլասի ձևափոխությունը կիրառվում է հավանականությունների տեսության սահմանային թեորեմներում, ուր կոչվում է բնութագրիչ ֆունկցիա։ Այդ կիրառությունը հիմնականում հիմնված է Լապլասի ձևափոխության հետևյալ հատկության վրա. L(\int\limits_0^t f(u)g(t-u)du)=L(f)L(g)=F(p)G(p), որը անկախ պատահական մեծությունների գումարի բնութագրիչ ֆունկցիան արտահայտում է գումարելիների բնութագրիչ ֆունկցիաներով։ Լապլասի ձևափոխությունը թույլ է տալիս հաստատուն գործակիցներով սովորական դիֆերենցիալ հավասարումը հանգեցնել հանրահաշվական հավասարման։ Օգտվելով Լապլասի ձևափոխությունից հնարավոր է մասնակի ածանցյալներով դիֆերենցիալ հավասարման փոփոխականների թիվը մեկով պակասեցնել։ Կիրառական մաթեմատիկայի շատ խնդիրներ լուծվում են Լապլասի ձևափոխության օգնությամբ։

## Տես նաև
* Օպերացիոն հաշիվ

Կատեգորիա:Կոմպլեքս անալիզ
Կատեգորիա:Հարմոնիկ անալիզ
Կատեգորիա:Մաթեմատիկական ֆիզիկա
Կանտելյո

**Կանտելյո** ()&nbsp;, համայնք Ֆրանսիայում՝ Նորմանդիա երկրամասի  Ծովամերձ Սեն դեպարտամենտում։ Ընկած է երկրի մայրաքաղաք Փարիզից մոտավորապես 120 կիլոմետր դեպի հյուսիս-արևմուտք, մարզկենտրոն Ռուանից 6 կիլոմետր դեպի արևմուտք։ Զբաղեցնում է 17,61 քառակուսի կիլոմետր տարածք։ 2011 թվականի տվյալներով բնակչության թվաքանակը եղել է 14.790:

## Պատմություն
Միջին դարերում Կանտելյոյում ու շրջակա փոքր գյուղերում, որոնք հետագայում միավորվել են՝ մտնելով համայնքի կազմի մեջ, գործել են բազմաթիվ ջրաղացներ։ Նոր ժամանակներում բացվել են մանածագործական ֆաբրիկաներ և այնքան շատ ու մեծ, որ ներկայումս համայնքի կազմում գտնվող բնակավայրերից Բապոմը ստացել է «նորմանդական Մանչեստր» մականունը։

Մինչև 2015 թվականը համայնքը մտել է Վերին Նորմանդիա երկրամասի, իսկ այնուհետև վարչատարածքային բարեփոխումների արդյունքում՝ Նորմանդիա երկրամասի կազմի մեջ։

## Տեսարժան վայրեր
* Ֆլոբերի տաղավար-թանգարանը Կրուազետում
* Սուրբ Մարտին եկեղեցին՝ XVI դարի աշտարակով
* Համայնքապետարանի հին շենքը, որը դարձել է Ստոկհոլմի քաղաքապետարանի նախատիպը

## Ժողովրդագրություն
**Բնակչության թվաքանակի փոփոխությունները**


Colors=
  id:lightgrey value:gray(0.8)
  id:darkgrey  value:gray(0.6)
  id:sfondo value:rgb(1,1,1)
  id:barra value:rgb(0.8,0.75,0.6)

ImageSize  = width:450 height:300
PlotArea   = left:50 bottom:30 top:20 right:10
DateFormat = x.y
Period     = from:0 till:20000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:2000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo

BarData=
  bar:1793 text:1793
  bar:1831 text:1831
  bar:1851 text:1851
  bar:1876 text:1876
  bar:1901 text:1901
  bar:1926 text:1926
  bar:1954 text:1954
  bar:1975 text:1975
  bar:1990 text:1990
  bar:1999 text:1999
  bar:2006 text:2006
  bar:2018 text:2018

PlotData=
  color:barra width:20 align:left
  bar:1793 from:0 till:2842
  bar:1831 from:0 till:3370
  bar:1851 from:0 till:3371
  bar:1876 from:0 till:3246
  bar:1901 from:0 till:3572
  bar:1926 from:0 till:3892
  bar:1954 from:0 till:4470
  bar:1975 from:0 till:14174
  bar:1990 from:0 till:16090
  bar:1999 from:0 till:15430
  bar:2006 from:0 till:14206
  bar:2018 from:0 till:14244




## Տնտեսություն
2010 թվականին համայնքն ուներ 6069 տնային տնտեսություն՝ 14.386 բնակչով, մեկ անձի միջին եկամուտը կազմել է 15.371 եվրո։

## Քույր քաղաքներ
*  Նյու Միլտոն
*  Կոնգուսի
*  Բուխհոլց ին դեր Նորդհայդե
*  Վոլուվ

## Պատկերասրահ

Pavillon Flaubert Croisset Canteleu 004b.jpg|Ֆլոբերի տաղավարը


## Ծանոթագրություններ

## Արտաքին հղումներ
* Мерія муніципалітету Кантеле
* Кантеле на сайті французького Національного інституту географії

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Հոակին Արդաիս

**Խոակին Մատիաս Արդաիս դե լոս Սանտոս** (, ), ուրուգվայցի ֆուտբոլիստ, «Լուգանո» ակումբի հարձակվող։

## Ակումբային կարիերա
Արդաիսը «Դանուբիո» ակումբի սան է։ 2016 թվականի փետրվարի 14-ին մայրաքաղաքային «Սերո» ակումբի դեմ մրցախաղում նա նորամուտ է ունեցել Ուրուգվայի ֆուտբոլի առաջնությունում՝ երկրորդ խաղակեսում փոխարինելով Մարսելո Սարաչիին։ Մեկ շաբաթ անց «Էլ Տանկե Սիսլեյ»–ի դեմ խաղում Խոակինը խփել է իր առաջին գոլը «Դանուբիո» ակումբի կազմում։ 2017 թվականի ամռանը Արդաիսը տեղափոխվել է «Էլ Տանկե Սիսլեյ» ակումբ։ Տրանսվերի գումարը կազմել է 2 միլիոն եվրո։ Ակումբը միանգամից ֆուտբոլիստին վարձույթով է տվել Բելգիայի «Անտվերպեն» ակումբին։ Սեպտեմբերի 22-ին «Կորտրեյկա» ակումբի դեմ մրցախաղում նա նորամուտ է ունեցել Ժյուպիլեր լիգայում։ Հոկտեմբերի 29-ին «Մուսկրոն Պերյուվելզ» ակումբի դեմ մրցախաղում Խոակինը խփել է իր առաջին գոլը «Անտվերպեն» ակումբի կազմում։

2018 թվականի ամռանը Արդաիսը տեղափոխվել է Շվեյցարիայի «Կյասո» ակումբ։ Օգոստոսի 17-ին նա, մինչև 2018/2019 խաղաշրջանի ավարտը, վարձույթի է հանձնվել իտալիայի Սերիա A-ի «Ֆրոզինոնե» ակումբին։ Սեպտեմբերի 2-ին Խոակինը նորամուտ է ունեցել Իտալիայի առաջնությունում «Լացիո» ակումբի հետ մրցախաղում։ 2019 թվականի փետրվարի 8-ին MLS «Վանկուվեր Ուայթկեփս» ակումբը հայտարարել է Արդաիսի մեկ տարի ժամկետով վարձույթով տրվելու իրավունքի մասին։ Մարտի 2-ին կանադական ակումբի կազմում նա նորամուտ է ունեցել 2019 թվականի մեկնարկային մրցախաղում «Մինեսոտ Յունայթեդ» ակումբի դեմ մրցախաղում։ 2019 թվականի խաղաշրջանի վերջում Արդաիսը «Ուայթկեփս» ակումբից վերադարձել է «Կյասո» ակումբ։

2020 թվականի ամռանը Արդաիսը տեղափոխվել է «Լուգանո» ակումբ։

## Միջազգային կարիերա
2017 թվականին Արդաիսը Ուրուգվայի երիտասարդական հավաքականի կազմում հաղթել է Էկվադորում Հարավային Ամերիկայի երիտասարդական առաջնությունում։ Մրցախաղում նա խաղացել է Պերուի, Բոլիվիայի, Կոլումբիայի, Էկվադորի, Վենեսուելայի և Արգենտինայի թիմերի դեմ մրցախաղում։ Եզրափակիչ խաղում էկվադորցիների դեմ Խոակինը երկու անգամ գրավել է դարպասը։

Այդ նույն տարում Արդաիսը մասնակցել է Հարավային Կորեայում Աշխարհի երիտասարդական առաջնությանը։ Մրցախաղում նա խաղացել է Ճապոնիայի, Հարավային Աֆրիկայի, Սաուդյան Արաբիայի, Պորտուգալիայի, Վենեսուելայի և երկու անգամ Իտալիայի թիմերի դեմ մրցախաղում։

## Ձեռքբերում
**Միջազգային**

 Ուրուգվայ (մինչև 20) 
* Հարավային Ամերիկայի Երիտսարդական առաջնություն՝ 2017

## Ծանոթագրություններ

## Արտաքին հղումներ
* 
* 
* 

Կատեգորիա:Անտվերպենի ֆուտբոլիստներ
Կատեգորիա:Դանուբիոյի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լյուցերնի ֆուտբոլիստներ
Կատեգորիա:Վանկուվեր Ուայթքեփսի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆրոզինոնեի ֆուտբոլիստներ
Կատեգորիա:Վինտերտուրի ֆուտբոլիստներ
Կատեգորիա:Ուրուգվայցի ֆուտբոլիստներ
Սերդար Քըլըչ

**Սերդար Քըլըչ** (), թուրք դիվանագետ, Ամերիկայի Միացյալ Նահանգներ-ում Թուրքիայի նախկին դեսպան և հայ-թուրքական հարաբերությունների կարգավորման թուրքական կողմի հատուկ ներկայացուցիչ։ 2008-2010 թվականներին Քըլըչն զբաղեցրել է Լիբանանում Թուրքիայի դեսպանի պաշտոնը, իսկ 2012-2014 թվականներին եղել Ճապոնիայում Թուրքիայի դեսպանը։

## Կենսագրություն
Քըլըչն ավարտել է Անկարայի TED քոլեջը, իսկ այնուհետ սովորել Անկարայի համալսարանի քաղաքագիտության բաժնում, որտեղ ավելի ուշ պաշտպանել է նաև թեկնածուական ատենախոսություն։ Թուրքիայի արտաքին գործերի նախարարությունում դիվանագիտական աշխատանքի է անցել 1984 թվականին և զբաղեցրել մի շարք պաշտոններ։ 2006-2008 թվականներին եղել է այդ նախարարության ՆԱՏՕ-ի հարաբերությունների բաժնի ղեկավարը։ 2008-2010 թվականներին զբաղեցրել է Լիբանանում Թուրքիայի դեսպանի պաշտոնը։ 2010-2012 թվականներին եղել է Թուրքիայի ազգային անվտանգության խորհրդի գլխավոր քարտուղար։ 2012-2014 թվականներին էլ զբաղեցրել է Ճապոնիայում Թուրքիայի դեսպանի պաշտոնը։ 2014 թվականից մինչև 2021 թվականի մարտի 2-ը գլխավորել է ԱՄՆ-ում թուրքական դեսպանությունը։
### Հայ-թուրքական հարաբերություններ
2021 թվականի դեկտեմբերի 15-ին Արաբական Միացյալ Էմիրություններ կատարած այցի ժամանակ Թուրքիայի արտաքին գործերի նախարար Մևլյութ Չավուշօղլուն հայտարարել էր, որ Հայաստանի հետ բանակցություններում Թուրքիայի հատուկ ներկայացուցիչ կնշանակվի Սերդար Քըլըչը։ Իսկ դեկտեմբերի 18-ին էլ հայտնի դարձավ, որ հայկական կողմից հատուկ ներկայացուցիչ կլինի ԱԺ փոխնախագահ Ռուբեն Ռուբինյանը։

2025 թվականի սեպտեմբերի 12-ին Սերդար Քըլըչը որպես Հայաստան-Թուրքիա կարգավորման գործընթացում Թուրքիայի հատուկ ներկայացուցիչ Մարգարայի կամուրջով ժամանել է Հայաստան։

## Անձնական կյանք
Քըլըչը սահուն խոսում է անգլերեն։ Ամուսնացած է Զելիհա Սինեմ Քըլըչի հետ։ Ամուսիներն ունեն երեք զավակ։ Նրա հայրը՝ Իլյաս Քըլըչը եղել է Թուրքիայի միլի մեջլիսի Սամսունից ընտրված պատգամավոր և եղել Թուրքիայի Ժողովրդահանրապետական կուսակցության անդամ։ Քըլըչի բարեկամներից է Սամսունից ընտրված Արդարություն և զարգացում կուսակցության պատգամավոր Չաղաթայ Քըլըչը, որը նախկինում զբաղեցրել է Թուրքիայի երիտասարդության և սպորտի նախարարի պաշտոնը։

## Ծանոթագրություններ

Կատեգորիա:Անկարայի համալսարանի շրջանավարտներ
Կատեգորիա:Թուրք դիվանագետներ
Կատեգորիա:Թուրքիայի քաղաքական գործիչներ
Դուպնիցա

**Դուպնիցա** (), քաղաք Բուլղարիայում՝ Կյուստենդիլի մարզում, Դուպնիցա համայնքի վարչական կենտրոնը։

## Աշխարհագրական դիրքը
աջից|մինի|250x250փքս|Դուպնիցա կենտրոն
Գտնվում է Ջերման գետի ափին, Ռիլա լեռնաշղթայի ստորոտին, Սոֆիայից 65 կմ հարավ։

## Պատմություն
Այս քաղաքից ոչ հեռու 987 թվականի հունիսի 14-ին բուլղարական իշխանների՝ Ահարոնի և Սամուելի զորքերի միջև տեղի ունեցավ ճակատամարտ, որում Սամուելը հաղթեց, իսկ Ահարոնը սպանվեց։ Այս ճակատամարտը կոչվում էր «Դուպնիցայի ճակատամարտ»։

Երկրորդ համաշխարհային պատերազմի ժամանակ՝ 1944 թվականի հունվարի 4-ին, ԱՄՆ ռազմաօդային ուժերի B-17 ռմբակոծիչները ռմբակոծեցին ֆաշիստական դաշնակից Բուլղարիայի Դուպնիցա քաղաքը։ Զոհերի թիվը եղել է 50 սպանված, 40 վիրավոր։

1948 թվականին քաղաքը վերանվանվել է *Ստանկե Դիմիտրով*՝ ի հիշատակ իր հայտնի հայրենի Ստանկե Դիմիտրովի, 1949-1950 թթ քաղաքը կոչվել է Մարեկ (Ստանկե Դիմիտրովի կուսակցական կեղծանունը), սակայն 1950 թվականին անունը կրկին փոխվել է *Ստանկե Դիմիտրով*։

1975 թվականին բնակչությունը կազմում էր 45 հազար մարդ, քաղաքը ծխախոտի վերամշակման կենտրոն էր. դեղագործության, գործիքաշինության, մրգերի պահածոյացման և հագուստի արդյունաբերություն։ Շրջակայքում իրականացվել է ածխի արդյունահանում և եղել է «Բոբով-Դոլ» ՋԷԿ։

1982 թվականին բնակչությունը կազմում էր 44 հազար մարդ, քաղաքը ծխախոտի, մրգերի պահածոների և դեղագործական արդյունաբերության կենտրոնն էր։

1990 թվականին վերականգնվել է քաղաքի նախկին անվանումը՝ **Դուպնիցա**։

## Քաղաքական իրավիճակ
Դուպնիցա համայնքի Կմետ (քաղաքապետ)՝ Աթանաս Ալեքսանդրով Յանև (անկախ)՝ ընտրությունների արդյունքներով։

## Ծանոթագրություններ

## Արտաքին հղումներ

* Պաշտոնական կայք
Կատեգորիա:Բուլղարիայի քաղաքներ
Կատեգորիա:Կյուստենդիլի մարզ
Քորբի

**Քորբի (**), արդյունաբերական քաղաք և վարչական շրջան Անգլիայի Նորթհեմփթոնշիր կոմսությունում։

## Աշխարհագրություն
Գտնվում է Նորթհեմփթոնշիրի հյուսիսում՝ Նորթհեմփթոնից երեսուն կիլոմետր հյուսիս։ Որպես շրջան՝ այն արևելքում և հարավ-արևմուտքում սահմանակից է Արևելյան Նորթհեմփթոնշիր և Քեթերինգ շրջանների հետ Նորթհեմփթոնշիրում, հյուսիս-արևմուտքում՝  Լեսթերշիր նահանգի Հարբորո շրջանի հետ, հյուսիսում՝ Ռութլենդի ունիտար շրջանի հետ։

Քորբին գտնվում է Լոնդոնից 72 մղոն (116 կմ) հյուսիս-արևմուտք, 23 մղոն (37 կմ) հյուսիս-արևելք Նորթհեմփթոնից, 28 մղոն (45 կմ) հարավ-արևելք Լեսթերից, 51 մղոն (82 կմ) արևելք Բիրմինգհեմից և 19 մղոն (31 կմ) արևմուտք՝  Պիտերբորո նրա մոտակա քաղաքը։

### Էկոլոգիա
2009 թվականի հուլիսին Քորբիի քաղաքային խորհուրդը մեղավոր էր ճանաչվել այն բանում, որ նա անհոգորեն հղի կանանց ենթարկել էր թունավոր թափոնների ազդեցությանը Բրիտանական պողպատաձուլական կորպորացիայի նախկին պողպատե գործարանի ռեկուլտիվացիայի ժամանակ՝ առաջացնելով բնածին արատներ նրանց երեխաների մոտ։

Դատավորը վճիռ է կայացրել հօգուտ 18 դիմումատուներից 16-ի, որոնցից ամենատարեցը վճռի կայացման պահին 22 տարեկան էր։ Այս որոշումը կարևոր էր, քանի որ այն աշխարհում առաջինն էր, որը հայտնաբերեց, որ օդի աղտոտվածությունը կարող է առաջացնել նման բնածին արատներ։

## Բնակչություն
Մեզոլիթյան և նեոլիթյան արտեֆակտներ են հայտնաբերվել Քորբիի շրջակայքում, իսկ բրոնզի դարից թվագրվող մարդկային մնացորդներ հայտնաբերվել են 1970 թվականին։

Շրջանի բնակչությունը կազմում է 53174 բնակիչ, որից 49222-ը ապրում է հենց քաղաքում։

## Պատմություն
Քաղաքը ձևավորվել է մեծ մետալուրգիական գործարանի շուրջ, որը գտնվում էր երկաթի հանքավայրի մոտ։ 1950-ական թվականներից այն եղել է պողպատի արտադրության և արտահանման կարևոր կենտրոն։ 1978 թվականին Մարգարետ Թետչերի բարեփոխումների առաջին արդյունքներից մեկը եղել է Քորբիի մետաղագործական գործարանի փակումը։

## Տնտեսություն
Քորբիի երկաթուղային կայարանը գտնվում է  «Oakham to Kettering Line» գծի վրա։ Կայանով անցնում է «East Midlands Trains» ընկերության (Մելթոն Մոուբրի, Լեսթերշիր — Օկեմ — Քորբի — Սենտ Պանկրաս, Լոնդոն) երթուղին։

## Հայտնի բնակիչներ
* Սթիվեն Ֆրայ, անգլիացի դերասան
* Ջեք Լյուսեն, անգլիացի երգիչ
* Ջո Ուիլի, BBC ռադիոկայանի հաղորդավար
* Ֆիլ Հոուպ, անգլիացի քաղաքական գործիչ

## Քույր քաղաքներ
*  Շատելիերո (ֆրանց.՝ *Châtellerault*), Ֆրանսիա
*  Ֆելբերտ (գերմ.՝ *Velbert*), Գերմանիա
*  Շիցզյաչժուան (պարզ. չին.՝ 石家庄, փինյին՝ *Shíjiāzhuāng*), Չինաստան

## Ծանոթագրություններ

## Արտաքին հղումներ
* Շրջանային խորհրդի պաշտոնական կայքը 

Կատեգորիա:Անգլիայի քաղաքներ
Կատեգորիա:Մեծ Բրիտանիայի քաղաքներ
Կասանդրիա

**Կասանդրիա** (), փոքրիկ քաղաք Հունաստանում, Կասանդրա թերակղզու վրա։ Կասանդրա համայնքի վարչական կենտրոն, Խալդիդկայի վարչական միավոր Կենտրոնական Մակեդոնիայում։ Գտնվում է ծովի մակարդակից 46 մետր բարձրության վրա։ 2011 թվականի տվյալներով բնակչությունը 2775 մարդ է։

## Պատմություն
1955 թվականին Հունաստանի կառավարական լրաբերը քաղաքն անվանում է **Բալտա** (), մինչև 1965 թվականը () **Կասանդրա** (), հետո վերանվանվել է Կասանդրա։ Անվանումը քաղաքը ստացել է Կասանդրիա հնագույն քաղաքից (, Նեա Պոտիդեան՝ հիմնադրված 316 թվականին մ.թ.ա. 316 թվականին մակեդոնական թագավոր Ֆիլիպ II Մակեդոնացու կողմից Կասանդրիայի մոտ գտնվող Պալենա պարանոցի վրա։

Բյուզանդական շրջանում Վալտայում (Կասանդրիայի մոտ) ստեղծվում է եպիսկոպոսական աթոռ, որը ենթարկվում էր Թեսալոնիկական մետրոպոլիտենին։ 1607 թվականից եղել է արքեպիսկոպոսություն, 1855 թվականից՝ Կասանդրիայի մետրոպոլիտություն։ 1870 թվականին աթոռը տեղափոխվել է Պոլիյիրոս։

16–րդ դարից Վալտան խոշոր առևտրային կենտրոն է եղել, որտեղ գտնվել է ֆրանսիական (1725), հոլանդական (1745) պրոկոնսուլությունները։ 1859 թվականին կառուցվել է Սուրբ Աստվածամոր Մայր տաճարը։

## Կասանդրիայի համայնք
Վալտա համայնքը () ստեղծվել է 1918 թվականին  (), 1955 թվականին () վերանվանվել է Կասանդրիա (), 1965 թվականին () (): Համայնքի մեջ մտնում է 5 բնակավայր։ 2011 թվականի տվյալներով՝ համայնքի կազմում եղել է 5 բնակավայր։ Մակերեսը 61,052 կմ² է։

## Բնակչություն

## Ծանոթագրություններ

Կատեգորիա:Բնակավայրեր
Կատեգորիա:Հունաստանի բնակավայրեր
Կատեգորիա:Հունաստանի քաղաքներ
Նիկոլայ Բոգանդով

**Նիկոլայ Բոգդանով** ( ), Խորհրդային մանկագիր, թատերագիր,  ռազմական լրագրող։

## Կենսագրություն
Նիկոլայ Վլադիմիրովիչ Բոգդանովը ծնվել է Տամբով նահանգի Տեմնիկովսկի շրջանի Կադոմի քաղաքում։ Նրա մայրը՝ Մարիա Ալեքսեևնան, (մինչ ամուսնությունը Վասիլևնա ազգանուննն էր կրում, իսկ վերջինիս եղբայրը՝ օդաչու Ալեքսանդր Վասիլևը 1911 թվականին իրականացրել է աշխարհում առաջին թռիչքը Սանկտ Պետերբուրգից Մոսկվա), ուսուցչուհի էր, իսկ հայրը՝ զեմստվային բժիշկ։ Սովորել է Էլատոմսկու գիմնազիայում, իսկ երբ ընտանիքը տեղափոխվել է Սասովո, ուսումը շարունակել է Սասովի միջնակարգ դպրոցում։ 1920 թվականին անդամագրվել է Համամիութենական լենինյան կոմունիստական երիտասարդական միությանը, Սասովսկի շրջանում հիմնել է կոմունիստական համայնք։ 1923 թվականին Ռյազանի կոմունիստական կուսակցության ուղեգրով գործուղվել է Մոսկվա՝ ուսանելու Վալերի Բրյուսովի անվան Մոսկվայի բարձրագույն գրական-գեղարվեստական ինստիտուտ։ Նրա հետ սովորել են ապագա գրողներն ու բանաստեղծներ՝ Միխայիլ Սվետլովը , Յակով Շվեդովը, Միխայիլ Գոլոդնին։

Ուսման ընթացքում նա դարձել է պիոներ առաջնորդ, աշխատել է «Պիոներ» ամսագրում, օգնել է Նադեժդա Կրուպսկայային նամակագրություն վարել ընթերցողների հետ, ինչպես նաև գրել է իր «Նամակներ պիոներներին» գրքի նախաբանը։ Արկադի Գայդարի հետ բարեկամությունը դրդեց նրան գրել իր առաջին գիրքը պիոներական կյանքի մասին։ Եվ նա գրել է «Առաջիններից մեկը» գիրքը։ Հետո գրել է այլ գրքեր՝ «Ազատ տղաների կուսակցություն», «Հրաշքներ», «Երբ ես առաջնորդ էի» և այլն։

Խորհրդա-ֆիննական պատերազմի ընթացքում, նա դարձել է «Լենինական ճանապարհ» թերթի թղթակից, լուսաբանում էր Կարմիր բանակի գործողությունները։ Հայրենական մեծ պատերազմի սկզբում աշխատել է նաև որպես ռազմական թղթակից։ Իր էսսեների հիման վրա նա գրել է երկու գիրք պատերազմի մասին երեխաների համար և երկու արձակ գիրք։ Պատերազմի տարիներին պարգևատրվել է «Մոսկվայի պաշտպանության համար», «Լենինգրադի պաշտպանության համար», «Ստալինգրադի պաշտպանության համար» և այլ շքանշաններով։

1956 թվականին նա տուն է գնել Տարուսայում։

Նիկոլայ Բոգդանովը թաղվել է Տարուսայի հին գերեզմանատանը, որտեղ կենդանության օրոք ինքն է ընտրել իր գերեզմանի տեղը։

## Հիշատակում
2012 թվականին Նիկոլայ Բոգդանովին շնորհվել է Տարուսա քաղաքի պատվավոր քաղաքացու կոչում։ Նրա անունը տրվել է նաև Տարուսայի մանկական գրադարանին։

## Բիբլիոգրաֆիա
* «Երբ ես ջոկատավար էի».
* «Կրետաբույն»
* «Ազատ տղաների կուսակցություն».
* «Կորած ճամբար»
* «Պատրաստ եղիր, միշտ պատրաստ»։
* «Զառիթափ լեռ»
* «Իվան Տիգրով (պատմվածքներ)»
* «Առաջիններից մեկը»
* «Ձեղնահարկի սատանան»
* «Հրաշքներ»

### Արձակ պատերազմի մասին. Արձակ երեխաների համար
* «Պատերազմի մասին հեքիաթներ»
* «Ֆունկֆինդեր»

### Արձակ երեխաների համար
* «Կարմիր աստղի հեքիաթը»
* «Իլյիչի ժպիտը»

### Արձակ պատերազմի մասին
* «Յուլիա-Յարվիի գաղտնիքը»
* «Լավ ասացվածք»

### Խորհրդային դասական արձակ
* «Երեկոները Ուկոմովսկի սեղանների շուրջ»
* «Թշնամի»
* «Մոսկովյան Գավրոշի լեգենդը» (պատմության հերոսի նախատիպը՝ Պավլիկ Անդրեև )
* «Խիզախների և հմուտների մասին»

### Պիեսներ
* «Աֆրոդիտե»

## Ծանոթագրություններ

Կատեգորիա:Խորհրդային գրողներ
Կատեգորիա:Խորհրդային լրագրողներ
Կատեգորիա:Խորհրդային մանկագիրներ
Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Կատեգորիա:Խորհրդային դրամատուրգներ
Կոկկեդալ

**Կոկկեդալ** (), քաղաք Դանիայում՝ Հյորսհոլմ կոմունայում՝ Մայրաքաղաքային տարածաշրջանի կազմում։ Քաղաքը գտնվում է Հյուսիսային Զելանդիայի և Դանիայի ափին՝ երկու քաղաքների՝ Նիվայի և Հյորսհոլմի միջև՝ Կոպենհագենից 30 կիլոմետր դեպի հյուսիս։ Ըստ 2011 թվականի վիճակագրության՝ քաղաքում ապրում է 9585 մարդ։ Քաղաքի բնակչության 56 %-ը թուրքական և արաբական ծագում ունեցող ներգաղթյալներ են՝ իրենց երկրորդ ու երրորդ սերնդի երեխաներով։ Բնակչության 44 %-ը կազմում են բնիկները։

## Տեսարժան վայրեր
Քաղաքում է գտնվում Կոկկեդալի ամրոցը, որը կառուցվել է 1540 թվականին ռիկսորդի անդամ, Դանիայի թագավորի զարմիկ Էրիկ Բանների կողմից։ Այսօր ամրոցում կա հյուրանոց, կոնֆերանսի դահլիճ  և գինու մառան։

## Հայտնի բնիկներ
* Միխայել Մյորկյով՝ հեծանվորդ

## Սկանդալ՝ կապված ամանորյա տոնածառի հետ
thumb|250px|Կոկկեդալի երկաթուղային կայարանը
2012 թվականի նոյեմբերին քաղաքի տեղական վարչակազմի որոշմամբ, որը մեծամասամբ բաղկացած էր մուսուլմաններից, որոշվել է Սուրբ ծննդի օրը քաղաքի կենտրոնում տոնածառ չդնել (հին ավանդույթ, որը պահպանվում է Դանիայի բոլոր քաղաքներում) այն պատրվակով, որ դրա ձեռքբերման ծախսերը կկազմեն յոթ հազար կրոն։ Միաժամանակ, նույն թվականին վարչակազմը 60 հազար կրոն է ծախսել մուսուլմանական Կուրբան Բայրամ տոնի կազմակերպման համար։ Դա բողոքի ալիք է առաջացրել քաղաքի բնիկների մոտ, որոնք կազմում են քաղաքի բնակչության մոտ 40 %-ը։ Դանիացի գործարար Յոնաս Քրիստենսենն առաջարկել է անձամբ վճարել տոնածառի և սուրբծննդյան տոնի կազմակերպման համար, սակայն վարչակազմը մերժել է այդ առաջարկը։ Նրա ներկայացուցիչներից մեկը՝ Էգեդալսվենգեի բնակարանային խորհրդի անդամ Իսմայիլ Մեստազին, նշել է, որ դա «սկզբունքի հարց է, ոչ թե փողի», և, լինելով մուսուլման, մտադիր չէ քրիստոնեական տոներ կազմակերպել մի քաղաքում, որտեղ քրիստոնյաները փոքրամասնություն են կազմում։ Այն բանից հետո, երբ այդ լուրը լայնորեն տարածվել է ԶԼՄ-ներում, քաղաք են ժամանել հեռուստալրագրողներ, որոնք որոշել են հեռուստառեպորտաժ նկարահանել, սակայն նրանց վրա հարձակվել են դիմակավորված մի խումբ անհայտ անձինք՝ նրանց մեղադրելով նեոնացիզմի մեջ։ Բռնկված սկանդալից հետո շրջանի վարչակազմը լուծարվել է, իսկ տոնածառը դրվել է հրապարակում։ Վարչակազմի նախկին անդամ Կարին Լեգարդ Հանսենը, որը մեծ դեր էր խաղացել սուրբծննդյան տոնածառի տեղադրման իրավունքի համար մղված պայքարում, ստիպված է եղել հեռանալ քաղաքից անհայտ անձանց կողմից ստացած բազմաթիվ սպառնալիքների պատճառով։

## Ծանոթագրություններ

## Գրականություն
* Lisbet Hein, "Kokkedal", s. 7-56 i: *Hørsholm Egns Museum Årbog 2004*, 2004. ISBN 87-87371-38-3.

Կատեգորիա:Բնակավայրեր այբբենական կարգով
Կատեգորիա:Դանիայի քաղաքներ
Մարկո Իլսյո

**Մարկո Իլսյո** (, ), դանիացի դերասան և ֆուտբոլիստ։

## Կենսագրություն
Մարկոյի ծնողները՝ Էլզա Իլսյո Լարսենը և Ֆինն Իլյսոն, մարզիկներ էին։ Ֆինն Իլսյոն պրոֆեսիոնալ ֆուտբոլիստ էր «Բ-93» ակումբում, իսկ Էլզա Իլսյո Լարսենը խաղում էր հանդբոլի երիտասարդական խմբում։ Մարկոն ունի երկու ավագ եղբայր՝ Նիկը և Քենը։ Վերջինս պրոֆեսիոնալ ֆուտբոլիստ է։ Մարկոն նաև Քեննեթ Էմիլ Պետերսենի զարմիկն է։

Պատանեկության տարիներին Մարկոն խաղում էր «Ֆրիխեդենի» կազմում, իսկ 2009 թվականի գարնանը տեղափոխվել է «Կյոգե»։ Ներկա պահին խաղում է «Կարլսլունդե» թիմում։

14 տարեկանում Իլսյոն դանիական «Միկկելը և ոսկե քարտը» հեռուստասերիալում խաղացել է գլխավոր դերը։ 2016 թվականին «Վիկինգներ» հեռուստասերիալում ստացել է Խվիցերկի մշտական դերը։

## Ֆիլմագրություն

## Ծանոթագրություններ

## Արտաքին հղումներ

Կատեգորիա:21-րդ դարի դերասաններ
Կատեգորիա:Դանիացի դերասաններ
Կատեգորիա:Դանիացի կինոդերասաններ
Կատեգորիա:Դանիացիներ
Կատեգորիա:Դերասաններ այբբենական կարգով
Կատեգորիա:Կինոդերասաններ
Կատեգորիա:Կոպենհագեն քաղաքում ծնվածներ
Կառլ Ֆիլչ

**Կառլ Ֆիլչ** (, ) ավստրիացի հրաշամանուկ, դաշնակահար և կոմպոզիտոր։ Եղել է Ֆրեդերիկ Շոպենի աշակերտը։

## Կենսագրություն
[thumb|[Ժան Ժակ Պրադիեի որմնաքանդակը, 1843]]
thumb|Կառլ Ֆիլչի (1830-1845) գերեզմանը Վենետիկի Սան-Միշել գերեզմանատանը
Երեք տարեկանից Ֆիլչ դաշնամուր է սովորել իր հոր մոտ, որը եղել է լյութերական եկեղեցու քահանա։ 1837 թվականին շնորհալի տղային ուղարկել են երաժշտություն սովորելու Վիեննա, որտեղ նրա հետ աշխատել է  գերմանացի դաշնամուրի  ուսուցիչ Ֆրիդրիխ Վիկը։ 1841 թվականին Կառլ Ֆիլչը առաջին համերգով հանդես է եկել Վիեննայի երաժշտասեր հասարակության համար, որին հյուրախաղեր է ունեցել Հունգարիայում և Տրանսիլվանիայում։

1842 թվականի դեկտեմբերին Փարիզում նա դարձել է Ֆրեդերիկ Շոպենի սիրելի աշակերտը։ Շոպենի փոխարեն Ֆիլչին որոշ ժամանակ դասավանդել է գերմանացի կոմպոզիտոր, դաշնակահար, երաժշտական և հասարակական գործիչ Ֆերենց Լիստը։ Շոպենը, դաշնամուրային համերգներից մեկի կատարումից հետո ասել է. «Աստված իմ, ի՜նչ երեխա։ Ոչ ոք երբեք ինձ այդպես չի հասկացել…»։

1843 թվականի ընթացքում պատանի երաժիշտը համերգներով հանդես է եկել Փարիզում, Լոնդոնում, Բրյուսելում, Գերմանիայում և Ավստրիայում։ Նրա ծրագրված շրջագայությունը ներառել է նաև Սանկտ Պետերբուրգ, Պրահա, Ցյուրիխ, Նեապոլ և այլ քաղաքներ։ Սակայն նրա մոտ հայտնաբերվել է տուպերկլոզ և ընդհատվել է նրա եվրոպական հյուրախաղերը։ 1844 թվականի սկզբին բժիշկները Ֆիլչին ուղարկել են Վենետիկ՝ ծովային  բուժումեր ստաննալու համար։

1844 թվականի ամռանը Ֆիլչը վերջին համերգներն է ունեցել Վիեննայում և Տրանսիլվանիայում, որից հետո մեկնել է Վենետիկ և մահացել իր 15-րդ տարեդարձից երկու շաբաթ առաջ։ Նա թաղվել է Վենետիկի Սան-Միքելե գերեզմանատանը։

Պահպանվել են Ֆիլչ ինը ստեղծագործություն, այդ թվում՝ արդեն Վենետիկում գրված «Հրաժեշտ Վենետիկին» () պիեսը։ Կառլ Ֆիլչի երաժշտության ձայնագրությունը կատարել է գերմանացի դաշնակահար Լեոնհարդ Վեստերմայրը։

## Հիշատակ
1995 թվականից Կառլ Ֆիլչի ծննդավայրում՝ Ռումինիայի Սեբեց քաղաքում անցկացվում է երիտասարդ դաշնակահարների ամենամյա մրցույթ՝ Ֆիլչի մրցույթ։ Մրցույթի պարտադիր ծրագրում ընդգրկված են Ֆիլչի ստեղծագործությունները։ Դրանից բացի մրցույթի մասնակիցներին թույլատրվում է կատարել իրենց ստեղծագործությունները։

## Ծանոթագրություններ

## Արտաքին հղումներ
* Carl Filtsch International Competition 
* The Annual Filtsch Piano Competition
* Konzertstueck by Carl Filtsch (1830-1845)
* Partial list of works

Կատեգորիա:Երաժիշտներ այբբենական կարգով
Կատեգորիա:Ավստրիացի դաշնակահարներ
Կատեգորիա:Ռումինացի դաշնակահարներ
Կատեգորիա:Կոմպոզիտորներ այբբենական կարգով
Կատեգորիա:Ավստրիացի կոմպոզիտորներ
Կատեգորիա:Ավստրիացի դասական երաժիշտներ
Կատեգորիա:Մահացած երեխաներ
Կատեգորիա:Տուբերկուլոզից մահացածներ
Անիտա Հախվերդյան

**Անիտա Հախվերդյան** (), հայ երաժիշտ, երգահան։

## Կենսագրություն
Անիտա Հախվերդյանը ծնվել է Երևանում, 1971 թվականի դեկտեմբերի 12-ին։ Շրջանավարտն է Երևանի Խաչատուր Աբովյանի անվան պետակա-մանկավարժական համալսարանի տարրական ուսուցման բաժնի։ 1996-1997 թվականներին աշխատել է «Հայֆիլմ» կինոստուդիայում, 1997 թվականից՝ Հայաստանի Երգի պետական թատրոնում։ Դասավանդում է թատրոնի մանկապատանեկան դպրոց-ստուդիայում։ Վարել է «Մի երգի պատմություն» ռադիոծրագիրը, «Կիրակի», «CD-DC», «Սենյակ», «Տես» երաժշտական հեռուստածրագրերը։ 3 մյուզիքլի և շուրջ 400 երգերի խոսքերի հեղինակ է։

2004 թվականին Անիտա Հախվերդյանն արժանացել է «Կռունկ» երգի փառատոնի մրցանակի՝ որպես 5 տարիների լավագույն երգերի հեղինակ, 2005 թվականին՝ ԱՄՆ-ի հայկական երաժշտական «M Club» մրցանակաբաշխության «Տարվա լավագույն հեղինակ» մրցանակին, 2007 թվականին՝ «Ոսկե քնար» մրցանակի՝ որպես «Տարվա հիթ» և «Սուպեր դուետ», 2009 թվականնին՝ «Ոսկե Քնար» մրցանակաբաշխության Հայ երգարվեստում ներդրման համար հատուկ մրցանակի։ 2010 թվականին երաժիշտն արժանացել է Հայաստանի ազգային երաժշտական մրցանակաբաշխության «Ֆիլմի համար գրված տարվա լավագույն երգի հեղինակ» մրցանակին։

## Ծանոթագրություններ

## Արտաքին հղումներ
*Մեր մեջ ասած. Անիտա Հախվերդյան
*«Ամեն ինչ թույլ եմ տալիս դստերս, երբեմն նաև վախվխելով». Անիտա Հախվերդյան

Կատեգորիա:Հայ երաժիշտներ
Կատեգորիա:Հայ երգահաններ
Սոֆյա Հակ

**Սաիդա Սոֆյա Հաք** (, ), բրիտանացի դերասանուհի, երգչուհի, վիջեյ և պարուհի։

## Վաղ տարիներ
Սաիդա Սոֆյա Հակը ծնվել է 1971 թվականի հունիսի 14-ին Պորտսմութում  (Անգլիա, Մեծ Բրիտանիա)՝ բանգլադեշցու և բրիտանական ծագմամբ հրեուհու ընտանիքում։Նա երեք դստրերից կրտսերն էր։

Նրան դաստիարակել է մայրը՝ Թելման, որը դպրոցի ուսուցչուհի էր։ Սոֆյան հաճախել է  Օրպինգտոնում գտնվող Պրիորատի դպրոց և երկուսուկես տարի պարի դասեր է վերցրել Մերի Ֆորեսթերի պարի դպրոցում, որից հետո 13 տարեկանում տեղափոխվել է Լոնդոն (որտեղ ապրել է հոր՝ Ամիրուլ Հակի, որը ռեստորանատեր էր, և նրա երկրորդ կնոջ հետ)՝ լրիվ դրույքով սովորելով Լոնդոնի գեղարվեստական ուսումնական հաստատություններում։

## Կարիերա
Որպես երգչուհի՝ Սոֆյան իր կարիերան սկսել է 1988 թվականին։

1999 թվականին Հակը սկսել է նկարահանվել ֆիլմերում և 2013 թվականին խաղացել է 20 ֆիլմում և հեռուստաֆիլմում։ «Ծայրահեղ վտանգավոր» (2008) ֆիլմում խաղացել է Փուջայի դերը։ Նկարահանվել է «Անուբիսի մենաստան»-ի 2-րդ եթերաշրջանում՝ Սանկհարի հոգու դերում։

Նա նաև «MTV» հեռուստաալիքի վիջեյ էր։

## Անձնական կյանք և մահ
Հակը ապրել է Նափիլում՝ Սուրեյում՝ խաղընկերոջ՝ երաժշտական ռեժիսոր՝ Դեյվիդ Ուայթի հետ։ Զույգը կառուցել է լողացող տուն, երբ Սոֆյան հիվանդացել է։

2012 թվականին Սուրբ ծնունդից քիչ առաջ նրա մոտ ախտորոշվել է քաղցկեղ։ Շուտով Հակի մոտ առաջացել է թոքերի տրոմբ և թոքաբորբ։ Պարուհին մահացել է 2013 թվականի հունվարի 17-ին Լոնդոնի հոսպիտալում բժշկական հետազոտության ժամանակ։

## Ընտրյալ ֆիլմագրություն

## Ծանոթագրություններ

Կատեգորիա:Բրիտանացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:21-րդ դարի դերասանուհիներ
Կատեգորիա:Թատրոնի դերասանուհիներ
Կատեգորիա:Քաղցկեղից մահացածներ
Կատեգորիա:Բրիտանացի երգչուհիներ
Կատեգորիա:21-րդ դարի անգլիացի դերասանուհիներ
Կատեգորիա:Անգլիացի կինոդերասանուհիներ
Գեֆեն Պրիմո

**Գեֆեն Պրիմո** (, ), իսրայելցի ձյուդոիստ, 2021 թվականի Աշխարհի առաջնության բրոնզե մեդալակիր, Եվրոպայի առաջնությունների մրցանակակիր։

## Կենսագրություն
Գեֆեն Պրիմոն պայքարում էր մինչև 52 կիլոգրամ կիսաթեթև քաշային կարգում։ 2017 թվականին կադետների Եվրոպայի առաջնությունում նվաճել է արծաթե մեդալ։ Երեք ամիս անց իսրայելացի սպորտսմենուհին Եվրոպայի պատանեկան առաջնությունում դարձել է երրորդը։

2018 թվականի Ձյուդոյի Եվրոպայի առաջնությունում, որն անցկացվում էր Թել Ավիվում, քառորդ եզրափակչում պարտվել է շվեյցարացի Էվելին Չոփին, սակայն կարողացել է բրոնզե մեդալ նվաճել՝ վճռորոշ մարտերում հաղթելով սլովենացի Անյա Շտանգերին և թրքուհի Իրմա Կորկմազին։

2018 թվականին Բաքվում աշխարհի առաջնությունում Պրիմոն յոթերորդ տեղում էր՝ քառորդ եզրափակչում պարտվելով Ամանդին Բյուշարին։ 4 ամիս անց նա եզրափակիչ է դուրս է եկել Նասաուում Աշխարհի պատանեկան առաջնությունում և դարձել արծաթե մեդալակիր։

2019 թվականին Գեֆեն Պրիմոն Բաքվում Մեծ սաղավարտի մրցաշարում զբաղեցրել է երրորդ տեղը։ 2019 թվականի հուլիսին հաղթել է Մոնրեալի Գրան պրիի իր առաջին մրցաշարում։ Տոկիոյի աշխարհի առաջնությունում պարտվել է բրիտանուհի Չելսի Ջայլզի դեմ իր առաջին մենամարտում։

2021 թվականի Եվրոպայի առաջնությունում, որը կայացել է ապրիլին Լիսաբոնում, նա շահել է բրոնզե մեդալ։

2021 թվականի Աշխարհի ձյուդոյի առաջնությունում, որն անցկացվում էր հունիսին Բուդապեշտում, Գեֆեն 52 կգ քաշային կարգում նվաճել է բրոնզե մեդալ՝ երրորդ տեղի համար մենամարտում հաղթելով ուզբեկ սպորտսմենուհի Դիյոր Կելդիյորովին։

## Ծանոթագրություններ

## Արտաքին հղումներ
* Профиль на сайте Федерации дзюдо

Կատեգորիա:Իսրայելցի ձյուդոիստներ
Տեղ համայնք

**Տեղ**, համայնք Սյունիքի մարզում։ Ներառում է Կոռնիձոր, Տեղ, Արավուս, Խնածախ, Խոզնավար, Վաղատուր և Քարաշեն գյուղերը։ Համայնքը ստեղծվել է 2016 թ. «Հայաստանի Հանրապետության վարչատարածքային բաժանման մասին» օրենքում փոփոխություններ և լրացումներ կատարելու մասին օրենքով։ Կենտրոնը Տեղ գյուղն է։

Համայնքի տարածքն ընդգրկում է նախկին Գորիսի շրջանի արևելյան և հյուսիս-արևելյան հատվածները; Համայնքի տարածքը կազմում է 157,3 կմ²։

## Բնակչություն
Համայնքապետարանի տվյալներով համայնքի բնակչությունը կազմել է 5504 մարդ։ Ըստ ՀՀ մարդահամարների արդյունքների համայնքի մաս կազմող գյուղերի գումարային մշտական բնակչությունը 2001 թ. կազմել է 6086, իսկ 2011 թ.` 5994 մարդ։ Բնակչության փոփոխությունը ժամանակի ընթացքում՝ ստորև

## Տեղական ինքնակառավարում
2016 թ. սեպտեմբերի 18-ին Տեղ համայնքի առաջին ղեկավար է ընտրվել Ներսես Շադունցը։

Համայնքի ավագանու երկրորդ ընտրություններն անց են կացվել համամասնական կարգով 2021 թ. հոկտեմբերի 17-ին։ Ընտրություններին մասնակցել են Ապրելու երկիր կուսակցությունը և Քաղաքացիական պայմանագիր կուսակցությունը։ Արդյունքում Ապրելու երկիր կուսակցությունը ստացել է ավագանու 5 մանդատ, իսկ Քաղաքացիական պայմանագիր կուսակցությունը` 10 մանդատ։ Նոյեմբերի 1-ին կայացած ավագանու անդրանիկ նիստին համայնքի ղեկավար է ընտրվել Քաղաքացիական պայմանագիր կուսակցության թեկնածու Դավիթ Ղուլունցը։

## Ծանոթագրություններ

Կատեգորիա:Սյունիքի մարզի բնակավայրեր
Կատեգորիա:Տեղ համայնք